
๏ ชาติหน้าดูห่างแท้....... ยาวไกล
ชาติหนึ่งรอจากไป......... อยู่นี้
ชาติหน้าจึ่งไฉน............. ว่าห่าง
ชาติเปลี่ยนเร็วกว่าชี้...... ลัดนิ้วกระพริบตา ๚

๏ ชาติหน้ากับพรุ่งนี้....... แข่งขัน
จักพบใดก่อนกัน............ แน่แท้
ชาติหน้าอาจเปลี่ยนฝัน... เร็วกว่า
เพียงมัจจุราชฟาดแส้..... เปลี่ยนแล้วทันใด ๚

๏ ชาติหน้าไวกว่าตั้ง....... คำนวณ
ชาติหนึ่งหากทบทวน...... อาจรู้
วันพรุ่งรุ่งเคยหวน........... คืนกลับ
ชาติดับไร้ทางกู้.............. พรุ่งนี้คืนมา ๚

๏ มองหาวันพรุ่งนี้........... อยู่หรือ
วันหนึ่งใกล้เพียงมือ........ หยิบคว้า
แต่ชาติต่อไปถือ............. ใกล้ยิ่ง
ใกล้กว่ามือลูบหน้า......... อยู่ใกล้ใครเห็น ๚ะ๛

